Diari Oficial de la Generalitat Valenciana


Sumari del DOGV 6770, del 09-05-2012 (2012/4378)

RESOLUCIÓ 2 de maig de 2012, de la Subdirecció General del Personal Docent de la Conselleria d'Educació, Formació i Ocupació, per la qual es convoca un procediment de provisió de llocs per a professorat de Religió Catòlica dels nivells educatius d'infantil i primària que presta servicis en els centres docents públics dependents de la Conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6770

Data del DOGV
:   09-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/4378


Data del document
:   02-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * concurs administratiu

RESOLUCIÓ 2 de maig de 2012, de la Subdirecció General del Personal Docent de la Conselleria d'Educació, Formació i Ocupació, per la qual es convoca un procediment de provisió de llocs per a professorat de Religió Catòlica dels nivells educatius d'infantil i primària que presta servicis en els centres docents públics dependents de la Conselleria. [2012/4378]
Per mitjà del Reial Decret 2093/1983, de 28 de juliol, van ser traspassats a la Comunitat Valenciana funcions i servicis de l'Administració de l'Estat en matèria d'educació. L'any 2000 es van ampliar els mitjans adscrits als servicis de l'Administració de l'Estat traspassats a la Comunitat Valenciana en matèria de professorat de religió a través del Reial Decret 282/2000, de 26 de febrer. Finalment, el cost efectiu dels servicis traspassats a la Comunitat Valenciana pel Reial Decret 282/2000, de 25 de febrer, en matèria d'educació (professorat de religió), es va determinar a través del Reial Decret 1077/2002, de 21 d'octubre.
La Llei Orgànica 2/2006, de 3 de maig, d'Educació, en la disposició addicional segona, determina que l'ensenyança de la Religió Catòlica s'ajustarà al que establix l'acord sobre ensenyança i assumptes culturals subscrit entre la Santa Seu i l'Estat espanyol, atenent la particularitat de l'Església Catòlica, així com que l'ensenyança d'altres religions s'ajustarà al que disposen els respectius acords de cooperació subscrits per l'Estat espanyol amb les restants confessions religioses.
D'altra banda, en la disposició addicional tercera, apartat 2, de la Llei Orgànica d'Educació, es determina que els professors que, no pertanyent als cossos de funcionaris docents, impartisquen l'ensenyança de les religions en centres públics ho faran en règim de contractació laboral, de conformitat amb l'Estatut dels Treballadors, amb les respectives administracions competents. En este sentit, diversos aspectes del règim laboral del professorat de Religió Catòlica queden regulats a través del col·lectiu del personal que presta servicis com a professor de Religió Catòlica en els centres docents públics dependents de la Conselleria d'Educació, Formació i Ocupació de la Generalitat de la Comunitat Valenciana, publicat per la Resolució de 19 de setembre de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social. En este conveni s'establixen, entre altres, els criteris de l'accés a destinació, mobilitat, i els procediments de provisió de llocs de treball d'este tipus de personal.
D'acord amb el que s'ha exposat, consultats els òrgans de representació dels treballadors i de conformitat amb l'article tercer de la Resolució de 20 d'abril de 2012, de la Subsecretaria de la Conselleria d'Educació, Formació i Ocupació sobre delegació de competències en determinats òrgans de la Conselleria d'Educació, Formació i Ocupació, la Subdirecció General de Personal Docent acorda convocar el procediment per a la provisió de llocs del col·lectiu de personal laboral de professors de Religió Catòlica dels nivells educatius d'Infantil i Primària dependents de la Conselleria d'Educació, Formació i Ocupació.
Bases
Primera. Objecte
La present resolució té com a objecte convocar un procediment de provisió de llocs vacants entre el professorat de Religió Catòlica dels nivells educatius d'Infantil i Primària amb contracte laboral indefinit que presta servicis en els centres docents públics no universitaris dependents de la Conselleria d'Educació, Formació i Ocupació.
Segona. Requisits de participació
2.1. Per a poder participar en este procediment haurà de tindre la condició de personal laboral indefinit com a professor de Religió Catòlica dels nivells educatius d'Infantil i Primària en centres docents públics no universitaris dependents de la Conselleria d'Educació, Formació i Ocupació.
2.2. La mobilitat del professorat de Religió Catòlica queda inicialment circumscrita a l'àmbit territorial de la diòcesi en què presta servicis, d'acord amb la proposta prèvia favorable de l'ordinari diocesà corresponent per al curs escolar 2011-2012. No obstant això, quan el participant sol·licite llocs ubicats en una diòcesi diferent d'aquella en el territori de la qual presta servicis haurà d'obtindre la proposta favorable de la diòcesi a què corresponga el lloc que sol·licita.
A l'efecte d'esta convocatòria de provisió, les diòcesis en què podrà participar el professorat de Religió Catòlica són Orihuela-Alacant, Segorbe-Castelló, Tortosa i València, respecte d'aquells llocs de treball ubicats en el territori de la Comunitat Valenciana.
Tercera. Participants
3.1. Determinació de les destinacions definitives
Es consideraran definitives les destinacions del personal amb contracte laboral indefinit adjudicats fins a l'1 de setembre de 2007, des d'eixa mateixa data; així com les obtingudes amb este caràcter per la Resolució del 8 de setembre de 2010, del director general de Personal, per la qual s'aprova l'adjudicació definitiva del procediment de provisió de llocs per a professorat de Religió Catòlica que presta servicis en centres docents públics dependents de la Conselleria d'Educació amb efectes d'1 de setembre de 2010.
Les destinacions no compreses en el paràgraf anterior es consideraran provisionals.
3.2. Participació voluntària
Podrà participar voluntàriament a les places oferides en esta convocatòria el professorat de Religió amb contracte laboral indefinit que es trobe en alguna de les situacions que s'enuncien a continuació:
a) El professorat de religió que tinga una relació laboral indefinida i una destinació definitiva, sempre que al finalitzar el curs escolar 2011-2012 hagen transcorregut, almenys, dos anys des de la presa de possessió de l'última destinació definitiva en centres dependents de la Conselleria d'Educació, Formació i Ocupació.
b) El professorat de religió amb contracte laboral indefinit que es trobe en situació d'excedència forçosa de l'article 46 apartat 1) del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, declarada des de centres actualment dependents de la Conselleria d'Educació, Formació i Ocupació, sempre que al finalitzar el curs escolar 2011-2012 hagen transcorregut, almenys, dos anys des de la presa de possessió de l'última destinació en centres dependents de la Conselleria d'Educació, Formació i Ocupació.
c) El professorat de religió que tenint una relació laboral indefinida es trobe en situació d'excedència voluntària o excedència per a atendre a cura de cada fill o d'un familiar en els termes de l'article 46, apartats 2) i 3), del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors.
Si es tracta del supòsit d'excedència voluntària previst en l'apartat 2) de l'article 46 de l'Estatut dels Treballadors, només podrà participar si al finalitzar el present curs escolar han transcorregut, almenys, quatre mesos des que va passar a esta situació.
d) El professorat de religió que tenint una relació laboral indefinida es trobe en situació de suspensió declarada des de centres dependents actualment de la Conselleria d'Educació, Formació i Ocupació, sempre que al finalitzar el present curs escolar haja transcorregut el temps de duració de la sanció disciplinària de suspensió.
A l'efecte previst en este punt, s'entendrà com a data de finalització del curs escolar la del 31 d'agost de 2012.
3.3. Participació forçosa
Està obligat a participar el professorat de Religió Catòlica que tenint una relació laboral indefinida es trobe en alguna de les situacions que s'enuncien a continuació:
a) El professorat de religió que, procedent de la situació d'excedència o suspensió de funcions, haja reingressat al servici actiu i obtingut, en virtut del dit reingrés, una destinació amb caràcter provisional en un centre dependent de la Conselleria d'Educació, Formació i Ocupació de la Generalitat, amb anterioritat a la data de publicació d'esta convocatòria.
El personal inclòs en el paràgraf anterior, en el cas que no participe en la present convocatòria, o si participant no sol·licita un nombre suficient de places, se li adjudicarà d'ofici una destinació definitiva en places del territori de la diòcesi en què va tindre la seua última destinació. En el supòsit de no adjudicar-se-li una destinació definitiva, romandrà en situació de destinació provisional en un centre dependent de la Conselleria d'Educació, Formació i Ocupació.
b) El professorat de religió que no tinga destinació definitiva per haver-se amortitzat el lloc de treball de què era titular o per haver perdut la seua destinació per compliment d'una sentència o resolució de reclamació prèvia a la via laboral.
En el cas que este personal no participe en la present convocatòria, o si participant no sol·licita un nombre suficient de places, se li adjudicarà d'ofici una destinació de caràcter definitiva en el territori de la diòcesi en què va tindre la seua última destinació. En el supòsit de no adjudicar-se-li una destinació definitiva, romandrà en situació de destinació provisional en un centre dependent de la Conselleria d'Educació, Formació i Ocupació.
c) El professorat de religió que es trobe en la situació de suspensió de funcions amb pèrdua del lloc de destinació i que complida la sanció no haja obtingut un reingrés provisional.
El personal procedent de la situació de suspensió de funcions que no haja obtingut el reingrés provisional, en el cas de no participar en el procediment serà declarat en la situació d'excedència voluntària.
En el supòsit de participar i no aconseguir cap destinació de les sol·licitades, se li adjudicarà d'ofici una destinació de caràcter definitiva en el territori de la diòcesi en què va tindre la seua última destinació. En el supòsit de no adjudicar-se-li una destinació definitiva, romandrà en situació de destinació provisional en un centre dependent de la Conselleria d'Educació, Formació i Ocupació.
d) El professorat de religió que tenint una relació laboral indefinida mai haja obtingut una destinació definitiva.
Al personal inclòs en este apartat que no participe, o en el supòsit de participar no sol·licite un nombre suficient de places, se li adjudicarà d'ofici una destinació definitiva en el territori de la diòcesi que haja proposat. En el cas de no obtindre una destinació definitiva, quedarà en situació de destinació provisional en centres dependents de la Conselleria d'Educació, Formació i Ocupació
Quarta. Dret preferent
4.1. El professorat de religió que tenint contracte laboral indefinit i destinació definitiva quede afectat per una amortització del lloc de treball, serà remogut d'este. Este personal tindrà, durant les sis convocatòries de provisió de llocs de treball immediatament següents a la seua remoció, dret preferent per una sola vegada i quan hi haja una vacant, a obtindre destinació en un lloc de treball de centres docents de la localitat corresponent al lloc de treball des del qual haja sigut remogut.
En el cas d'exercir el dret preferent, els concursants estaran obligats a consignar en la seua sol·licitud de peticions tots els centres docents ubicats en la localitat en què aspiren a exercir el dret preferent, especificats per orde de preferència. En el cas que ometa algun dels llocs de la localitat on desitge exercir el dret preferent, l'Administració educativa, d'ofici, li consignarà els llocs restants de la localitat segons l'orde en què apareixen consignats en els annexos corresponents als centres docents.
4.2 Quan concórreguen dos o més concursants amb dret preferent a la mateixa localitat, la prioritat entre ells es determinarà per la major puntuació derivada de l'aplicació del barem previst en l'annex II de la present resolució.
4.3 En cas de no obtindre una destinació definitiva, quedaran en situació de destinació provisional en centres dependents de la Conselleria d'Educació, Formació i Ocupació.
Quinta. Sol·licitud
5.1. Els qui desitgen prendre part en esta convocatòria hauran de presentar una instància, d'acord amb el model de sol·licitud que figura com a annex I de la present resolució. Este model es troba també disponible en la pàgina web de la Conselleria d'Educació, Formació i Ocupació .
5.2. Els participants hauran de consignar en la sol·licitud que exercixen el dret preferent, i indicaran en este cas la localitat o les localitats en què aspiren a exercir-lo.
5.3. La sol·licitud es dirigirà, junt amb la resta de la documentació, al subdirector general de Personal Docent de la Conselleria d'Educació, Formació i Ocupació, i podrà presentar-se en el Registre de la Conselleria d'Educació, Formació i Ocupació, o en qualsevol de les oficines a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'opte per presentar la sol·licitud en una oficina de correus, es farà en un sobre obert, perquè la sol·licitud siga datada i segellada abans de certificar-se. Si no és així, no podrà considerar-se com a presentada en eixa data.
5.4. La instància anirà acompanyada de:
a) Un full d'autobarem degudament omplit (annex III).
b) Annex V d'aportació de mèrits i documentació acreditativa d'estos, d'acord amb el que establix l'annex II i l'apartat 5.5 d'esta resolució.
c) Proposta favorable per al curs escolar 2012-2013 expedida per l'ordinari o els ordinaris de la diòcesi o diòcesis corresponents, quan opte a llocs d'una diòcesi diferent d'aquella que va proposar al concursant.
5.5. A fi de simplificar els tràmits administratius que han de realitzar els participants, aquells que hagen participat en el procediment convocat per la Resolució de 4 de maig de 2010, de la Direcció General de Personal, per la qual es convoca el procediment de provisió de llocs per a professorat de Religió Catòlica, no hauran d'acreditar cap dels mèrits que van al·legar i justificar llavors; únicament hauran d'aportar aquells mèrits obtinguts després de la finalització del termini de presentació de sol·licituds del procediment anterior. Esta qüestió haurà de fer-se constar en l'annex VI de la documentació acreditativa de mèrits.
5.6. El termini de presentació d'instàncies i documentació per a la convocatòria publicada amb la present resolució serà de quinze dies naturals a comptar de l'endemà de la publicació d'esta resolució en el Diari Oficial de la Comunitat Valenciana.
5.7. Totes les condicions exigides i els mèrits al·legats han d'estar complits o reconeguts en la data de terminació del termini de presentació d'instàncies, i s'acreditaran documentalment amb la instància de participació.
5.8. Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions ni considerar per este motiu lesionats els seus interessos i drets.
5.9. No seran tinguts en compte els mèrits no invocats en les sol·licituds, ni tampoc aquells que no es justifiquen documentalment durant el termini de la seua presentació.
5.10. El sol·licitant podrà desistir de la seua sol·licitud de participació en el procediment dins del termini de presentació de sol·licituds, que és de quinze dies naturals a comptar de l'endemà de la publicació de la convocatòria en el Diari Oficial de la Comunitat Valenciana.
No s'admetran renuncies a l'adjudicació provisional i/o definitiva de destins, excepte el supòsit previst en la base desena apartat 1 d'esta resolució. No obstant això, una vegada publicada la puntuació definitiva del barem si el participant voluntari no accedix al programa informàtic de sol·licituds de llocs en el termini establit a este efecte, perdrà el seu dret de continuar en el procediment i figurarà com a exclòs.
Sexta. Prioritats
6.1. L'orde de prioritat per a l'adjudicació dels llocs de treball estarà donat per la puntuació obtinguda segons el barem que figura com a annex de la present resolució.
No obstant això, el personal que haja fet ús del dret preferent alterarà l'orde de prioritat assenyalat en el paràgraf anterior.
6.2. En el cas que es produïsquen empats en el total de les puntuacions, estos es resoldran atenent successivament la puntuació més alta en cada un dels apartats del barem d'acord amb l'orde en què hi apareixen. Si persistix l'empat, caldrà ajustar-se a la puntuació obtinguda en els distints subapartats pel mateix orde en què apareixen en el barem. En ambdós casos, la puntuació que es prenga en consideració en cada apartat no podrà excedir la puntuació màxima establida per a cada un d'ells en el barem, ni en el supòsit dels subapartats la que corresponga com a màxim a l'apartat en què estiguen inclosos. Quan a l'aplicar estos criteris, en algun o alguns dels subapartats s'aconseguix la màxima puntuació atorgada a l'apartat a què pertany, no es tindran en consideració les puntuacions de la resta de subapartats. Si és necessari, s'utilitzarà successivament com a últim criteri de desempat l'any en què el professorat de Religió haja ingressat amb caràcter de personal laboral indefinit.
Sèptima. Comissió de Valoració
7.1. Els mèrits seran valorats per una Comissió de Valoració els components de la qual, titulars i suplents, seran nomenats per la Subdirecció General de Personal Docent. Els suplents podran actuar de manera simultània amb els titulars quan així s'estime necessari per raons de rapidesa en la resolució del procediment de provisió. Correspon també a la Comissió de Valoració analitzar les reclamacions presentades pels participants i efectuar les propostes sobre estes al subdirector general de Personal Docent.
7.2. Els membres de les comissions estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Octava. Llistat d'admesos i valoració de mèrits
8.1. La Subdirecció General de Personal Docent farà pública en els taulers d'anuncis de les direccions territorials d'Educació, Formació i Treball i en la pàgina web de la Conselleria d'Educació, Formació i Ocupació la relació d'aspirants admesos i exclosos, per orde alfabètic i les puntuacions obtingudes en cada un dels apartats i subapartats del barem.
Els interessats disposaran d'un termini de 7 dies naturals, a partir de l'endemà de la seua exposició, per a formular les reclamacions que estimen oportunes. Les reclamacions es dirigiran a la Subdirecció General de Personal Docent i es presentaran en qualsevol dels llocs previstos per a la presentació de sol·licituds en la base quinta. S'avançaran per fax al número que es facilitarà amb les resolucions provisionals.
8.2. Les al·legacions formulades contra la resolució provisional seran estimades o desestimades, a proposta de la Comissió de Valoració, per mitjà de la resolució definitiva d'admesos i exclosos i de valoració de mèrits de la Subdirecció General de Personal Docent, que serà publicada en els taulers d'anuncis de les direccions territorials d'Educació, Formació i Treball i en la pàgina web de la Conselleria d'Educació, Formació i Ocupació .
Novena. Peticions i adjudicació de destinacions
9.1. Durant el mes de juliol es procedirà a la petició de destinacions, per mitjà d'un acte telemàtic. El termini per a efectuar la petició serà degudament anunciat en els taulers d'anuncis de les direccions territorials d'Educació, Formació i Treball i en la pàgina web de la Conselleria d'Educació, Formació i Ocupació .
9.2. A l'efecte d'obtenció d'un lloc, els participants consignaran els codis de centres o localitats que figuren en els annexos de la present resolució.
Les peticions poden fer-se a un centre concret o localitat, i ambdós modalitats són compatibles. En este últim cas s'adjudicarà el primer centre de la localitat amb vacant en el mateix orde en què apareixen en els annexos corresponents de la present resolució.
A fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat, i s'entendrà, en este cas, que sol·liciten tots els centres de la localitat de què es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en eixe annex.
Si respecte a tots els centres d'una localitat vol sol·licitar-se algun o alguns d'estos prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat, de manera que s'entendran incorporats a les seues peticions la resta de centres en el mateix orde en què apareixen publicats en l'annex corresponent de la convocatòria.
Quan els codis estiguen incomplets o no es col·loquen les dades en la casella corresponent, es consideraran no inclosos en la petició, i el participant perdrà tots els drets a estes.
En el cas que es presente en termini i forma més d'una sol·licitud de peticions, només es tindrà en compte l'última presentada.
Finalitzat el termini de presentació de sol·licituds de peticions, per cap concepte es podrà alterar la petició, ni encara que es tracte de l'orde de prelació dels llocs sol·licitats.
9.3. La Subdirecció General de Personal Docent resoldrà tots els dubtes que se susciten en el desenrotllament del que disposa la present resolució, publicarà la relació de vacants que corresponga proveir i adjudicarà provisionalment les destinacions.
9.4. Els participants podran presentar reclamacions a la resolució provisional de destinacions corresponent en el termini de cinc dies hàbils a partir de la seua publicació en els taulers d'anuncis de les direccions territorials d'Educació, Formació i Treball i en la pàgina web de la Conselleria d'Educació, Formació i Ocupació , davant de la Subdirecció General de Personal Docent.
9.5. Considerades les reclamacions a què es referix l'apartat anterior, es procedirà a dictar la resolució per la qual s'aprova l'adjudicació definitiva d'este procediment de provisió. La resolució es publicarà en el Diari Oficial de la Comunitat Valenciana, i amb això es considerarà efectuada la notificació, a tots els efectes, per als participants que afecte.
9.6 La resolució definitiva del procediment d'assignació de llocs podrà ser impugnada de conformitat amb els articles 120 i 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 69 del Reial Decret Legislatiu 2/1995, de 2 d'abril, pel qual s'aprova el text refós de la Llei de Procediment Laboral
Deu. Irrenunciabilitat i presa de possessió
10.1. Els llocs adjudicats en la resolució definitiva de la convocatòria seran irrenunciables, llevat que havent participat i obtingut destinació en els procediments que puguen convocar-se per les administracions públiques es consigne la renúncia a la destinació obtinguda abans de l'elevació dels nomenaments a definitius.
10.2. Els llocs adjudicats seran de caràcter definitiu, sense perjuí de posteriors modificacions de la jornada de treball i/o centres reflectits en el contracte que hagen de produir-se per raó de la planificació educativa.
10.3. La presa de possessió de la nova destinació tindrà lloc el primer dia de setembre de 2012, i cessarà en el de procedència, si és el cas, l'últim dia d'agost.
10.4. Les parts contractants confirmaran les destinacions obtingudes per mitjà d'una addenda al contracte de caràcter indefinit subscrit per l'Administració educativa i el professor/a de Religió.
Contra la present resolució, de conformitat amb els articles 120 i 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 69 del Reial Decret Legislatiu 2/1995, de 2 d'abril, pel qual s'aprova el Text Refós de la Llei de Procediment Laboral, podrà interposar-se una reclamació prèvia a la via judicial laboral, davant de la subsecretaria de la Conselleria de Educació, Formació i Ocupació, en el termini d'un mes comptat de l'endemà de la seua publicació.
València, 2 de maig de 2012.- El subdirector general de Personal Docent, p. d. (R 20.04.2012, DOCV de 27 d'abril): Jesús Carbonell Aguilar.
ANNEX I
Sol·licitud per a participar en el procediment de provisió de professors de religió catòlica dels nivells educatius d'infantil i primària


EXERCICI DEL DRET PREFERENT (Marque amb una X si exercix el dret preferent)
Dret preferent
SI EXERCIX EL DRET PREFERENT:
Escriga el nom de la localitat en què exercix el dret preferent
Localitat:
València,
FIRMA DE LA PERSONA INTERESSADA
SUBDIRECCIÓ GENERAL DE PERSONAL DOCENT
Av. Campanar, 32 - 46731 VALÈNCIA
ANNEX II
Barem per a la valoració de mèrits per a provisió de llocs de professorat de religió dels nivells educatius d'educació infantil i primària





